**«Қазақстан Республикасы Әкімшілік құқық бұзушылықтар туралы кодексіне өзгерістер мен толықтырулар енгізу туралы»**

**Қазақстан Республикасы Заңының жобасына**

**САЛЫСТЫРМАЛЫ КЕСТЕ**

|  |  |  |  |  |
| --- | --- | --- | --- | --- |
| **№п/п** | **Құқықтық актінің құрылымдық элементі** | **Қолданыстағы редакция** | **Ұсынылатын редакция** | **Негіздеме** |
| **1** | **2** | **3** | **4** | **5** |
|  **«Әкімшілік құқықбұзушылықтар туралы» Қазақстан Республикасының кодексі** |
|  | 138-баптың 2-тармағы |  2. **Жерасты суларын байқайтын және режимдiк ұңғымаларды, су объектiлерiндегi режимдiк байқау тұстамаларды, су қорғау немесе су шаруашылығы белгiлерiн,** орман қорындағы орман орналастыру немесе орман шаруашылығы белгiлерiн, маркшейдерлiк, геодезиялық пункттер мен белгiлердi жою немесе бүлдiру, – жеке тұлғаларға – **бес,** лауазымды адамдарға, шағын кәсіпкерлік субъектілеріне немесе коммерциялық емес ұйымдарға – **отыз,** орта кәсіпкерлік субъектілеріне – **жетпіс,** ірі кәсіпкерлік субъектілеріне **бір жүз** айлық есептiк көрсеткiш мөлшерiнде айыппұл салуға әкеп соғады. | 1) 138-баптың екінші бөлігінде:бірінші абзац мынадай редакцияда жазылсын:«2. **Мемлекеттік су ресурстарын байқау пункттерін, арнаулы ақпараттық белгілерді, ортақ су пайдалануға тыйым салу белгілерін,** орман қорындағы орман орналастыру немесе орман шаруашылығы белгілерін, маркшейдерлiк, геодезиялық пункттер мен белгiлердi жою немесе бүлдіру, –»;екінші абзацтағы **«бес», «отыз», «жетпіс»** және **«бір жүз»** деген сөздер тиісінше **«елу», «үш жүз», «жеті жүз»** және **«бір мың»** деген сөздермен ауыстырылсын; | ҚР Су кодексінің ұғымдық аппаратына сәйкестендіру |
|  | 141-баптың тақырыбы | 141-бап. **Суға** мемлекеттiк меншiк құқығын бұзу | 1. 141-бапта:

 тақырыбы мынадай редакцияда жазылсын:«141-бап. **Су қорына және су ресурстарына** мемлекеттік меншік құқығын бұзу»; | ҚР Су кодексінің ұғымдық аппаратына сәйкестендіру |
|  | 141-баптың бірінші бөлігі | 141-бап. Суға мемлекеттiк меншiк құқығын бұзу«1. Су объектiлерiн заңсыз басып алу, **оның ішінде сарқынды және басқа да суды ағызу, суды заңсыз пайдалану,** су пайдалану құқығын басқаға беру, сондай-ақ суға мемлекеттiк меншiк құқығын тiкелей немесе жасырын нысанда бұзатын басқа да мәмiлелер жасау – жеке тұлғаларға – **отыз,** лауазымды адамдарға, шағын кәсiпкерлiк субъектiлерiне немесе коммерциялық емес ұйымдарға – **қырық,** орта кәсіпкерлік субъектілеріне – **алпыс,** iрi кәсiпкерлiк субъектiлерiне **екі жүз алпыс** айлық есептік көрсеткіш мөлшерінде айыппұл салуға әкеп соғады.» |  бірінші бөлігінде: бірінші абзац мынадай редакцияда жазылсын:«1.Су объектiлерiн заңсыз басып алу, су пайдалану құқығын басқаға беру, сондай-ақ суға мемлекеттiк меншiк құқығын тiкелей немесе жасырын нысанда бұзатын басқа да мәмiлелер жасау, –»;екінші абзацта **«отыз», «қырық», «алпыс»** және **«екі жүз алпыс»** деген сөздер тиісінше **«бір жүз елу», «екі жүз», «үш жүз»** және **«бір мың үш жүз»** деген сөздермен ауыстырылсын; |  ҚР Су кодексінің 9-бабына сәйкестендіру. Су қорын пайдалану және қорғау саласындағы заңнаманың бұзылуы үшін жауапкершілікті күшейту  |
|  | 141-баптың екінші бөлігі | 141-бап. Суға мемлекеттiк меншiк құқығын бұзу**«2. Лимиттердi бұзып су алу, су пайдаланудың рұқсат берілген көлемінен асыру, белгіленген режимдерін сақтамау, гидротехникалық жұмыстарды заңсыз жүргiзу, су объектiлерiнен шығарылған немесе бұрылған жерасты және жерүстi суларын ұтымды, нысаналы пайдаланбау –** жеке тұлғаларға – **он,** лауазымды адамдарға, шағын кәсiпкерлiк субъектiлерiне немесе коммерциялық емес ұйымдарға – **жиырма,** орта кәсіпкерлік субъектілеріне – **отыз,** iрi кәсiпкерлiк субъектiлерiне **бір жүз жетпіс** айлық есептік көрсеткіш мөлшерінде айыппұл салуға әкеп соғады.» | екінші бөлікте: бірінші абзац мынадай редакцияда жазылсын: **«2. Арнайы су пайдалануды рұқсатсыз жүргізу, су ресурстарын мақсатсыз пайдалану, су пайдаланудың рұқсат берілген көлемінен асыру, бекітілген су режимдерін және арнайы су пайдаланудың басқа да шарттарын сақтамау, –»;**екінші абзацтағы **«он», «жиырма», «отыз»** және **«бір жүз жетпіс»** деген сөздер тиісінше **«елу», «бір жүз», «бір жүз елу»** және **«сегіз жүз елу»** деген сөздермен ауыстырылсын; | ҚР Су кодексінің 15-бабына сәйкестендіру. Су қорын пайдалану және қорғау саласындағы заңнаманың бұзылуы үшін жауапкершілікті күшейту |
|  | 141-баптың жаңа үшінші бөлігі | 141-бап. Суға мемлекеттiк меншiк құқығын бұзу**3. Жоқ.** |  мынадай мазмұндағы үшінші бөлікпен толықтырылсын: **«3. Осы баптың бірінші және екінші бөлiктерінде көзделген, әкiмшiлiк жаза қолданылғаннан кейiн бiр жыл iшiнде қайталап жасалған іс-әрекет, –**  **жеке тұлғаларға – екі жүз, лауазымды адамдарға, шағын кәсiпкерлiк субъектiлерiне немесе коммерциялық емес ұйымдарға – төрт жүз, орта кәсіпкерлік субъектілеріне – алты жүз, iрi кәсiпкерлiк субъектiлерiне екі мың айлық есептік көрсеткіш мөлшерінде айыппұл салуға әкеп соғады.»;** | Су қорын пайдалану және қорғау саласындағы заңнаманың бұзылуы үшін жауапкершілікті күшейту |
|  | 299-баптың бірінші бөлігінің 5) тармақшасы | 299-бап. Өнеркәсіптік қауіпсіздік және **бөгеттердiң** қауiпсiздiгi, тежеуіш гидротехникалық құрылысжайларды пайдалану саласындағы аттестатталатын жұмыс түрлерін жүргізу кезінде Қазақстан Республикасының заңнамасын бұзу1. Өнеркәсіптік қауіпсіздік және **бөгеттердiң** қауiпсiздiгi саласындағы аттестатталатын жұмыс түрлерін жүргізу кезінде Қазақстан Республикасының заңнамасын: ... «5) Қазақстан Республикасының су заңнамасында белгiленген талаптарға сәйкестiгi (сәйкес еместiгi) туралы толық емес және (немесе) анық емес ақпаратты қамтитын сараптама қорытындыларын беру, **бөгеттердiң** қауiпсiздiгi декларацияларын әзiрлеу түрінде жасалған бұзушылық, –»; | 3) 299-бапта: тақырыбы мынадай редакцияда жазылсын:«299-бап. Өнеркәсіптік қауіпсіздік және **гидротехникалық құрылысжайлардың** қауiпсiздiгi саласындағы аттестатталатын жұмыс түрлерін жүргізу кезінде Қазақстан Республикасының заңнамасын бұзу»;бірінші бөлігінің бірінші абзацындағы және бірінші бөлігінің 5) тармақшасындағы **«бөгеттердің»** деген сөз **«гидротехникалық құрылысжайлардың»** деген сөздермен ауыстырылсын; | ҚР Су кодексінің терминологиясына сәйкестендіру |
|  | 299-баптың үшінші бөлігі | 299-бап. Өнеркәсіптік қауіпсіздік және бөгеттердiң қауiпсiздiгi, тежеуіш гидротехникалық құрылысжайларды пайдалану саласындағы аттестатталатын жұмыс түрлерін жүргізу кезінде Қазақстан Республикасының заңнамасын бұзу**«3. Бөгеттерді декларацияланатын бөгеттерге жатқызу өлшемшарттарына сәйкес келетін тежеуіш гидротехникалық құрылысжайларды қауіпсіздік декларациясы болмай пайдалану –** **жеке тұлғаларға, шағын кәсіпкерлік субъектілеріне немесе коммерциялық емес ұйымдарға – жиырма бес, орта кәсіпкерлік субъектілеріне – елу, ірі кәсіпкерлік субъектілеріне екі жүз айлық есептік көрсеткіш мөлшерінде айыппұл салуға алып келеді.»** | 3) 299 бапта:үшінші бөлігі алынып тасталсын; | Әкімшілік құқықбұзушылықтың құрамы 359-1-бапқа ауыстырылды |
|  | 299-баптың төртінші бөлігі | 299-бап. Өнеркәсіптік қауіпсіздік және бөгеттердiң қауiпсiздiгi, тежеуіш гидротехникалық құрылысжайларды пайдалану саласындағы аттестатталатын жұмыс түрлерін жүргізу кезінде Қазақстан Республикасының заңнамасын бұзу**«4. Осы баптың үшінші бөлігінде көзделген, әкімшілік жаза қолданылғаннан кейін бір жыл ішінде қайталап жасалған әрекет –** **жеке тұлғаларға, шағын кәсіпкерлік субъектілеріне немесе коммерциялық емес ұйымдарға – елу, орта кәсіпкерлік субъектілеріне – бір жүз, ірі кәсіпкерлік субъектілеріне төрт жүз айлық есептік көрсеткіш мөлшерінде айыппұл салуға алып келеді.»** | 3) 299 бапта:төртінші бөлігі алынып тасталсын; | Әкімшілік құқықбұзушылықтың құрамы 359-1-бапқа ауыстырылды |
|  | 358-баптың тақырыбы | **358-бап. Су ресурстарын қорғау қағидаларын бұзу**  | 1. 358-бапта:

тақырыбы мынадай редакцияда жазылсын:**«358-бап. Су қорын және ондағы су ресурстарын ластанудан, қоқыстанудан және су ресурстарын сарқылудан қорғау қағидаларын бұзу, сондай-ақ судың зиянды әсерінің алдын алу жөніндегі шаралардың қабылданбауы»;** | ҚР Су кодексінің 81-бабына сәйкестендіру. |
|  | 358-баптың бірінші бөлігі | 358-бап. Су ресурстарын қорғау қағидаларын бұзу**«1. Судың ластануын және қоқыстануын немесе олардың зиянды әсерiн болғызбайтын құрылыстар мен құрылғыларсыз, кәсiпорындарды, коммуналдық және басқа да объектiлердi пайдалануға беру –** жеке тұлғаларға – **жиырма,** лауазымды адамдарға, шағын кәсіпкерлік субъектілеріне немесе коммерциялық емес ұйымдарға – **қырық,** орта кәсiпкерлiк субъектiлерiне – **жетпіс,** iрi кәсiпкерлiк субъектiлерiне **бір жүз қырық** айлық есептік көрсеткіш мөлшерiнде айыппұл салуға әкеп соғады.» |  4) 358-бапта:бірінші бөлігінде:бірінші абзац мынадай редакцияда жазылсын:**«1. Мыналарды:** **1) судың зиянды әсерін, ластануын, қоқыстануын және сарқылуын болғызбайтын құрылысжайлармен және құрылғылармен қамтамасыз етілмеген, сондай-ақ су тұтынуды және ағынды суларды ағызуды есепке алу аспаптарымен жарақтандырылмаған жаңа және реконструкцияланатын объектілерді;** **2) балық қорғау және (немесе) балық өткізу құрылғылары жоқ су жинау және ағызу құрылысжайларын;** **3) тазарту құрылысжайлары мен санитариялық-қорғау аймақтары жоқ мал шаруашылығы фермалары мен басқа да өндірістік кешендерді;** **4) жобаларда көзделген жердің су басуын, шайылуын, батпақтануын және сортаңдануын және топырақ эрозиясын болғызбайтын іс-шаралар жүргізілгенге дейін суару, суландыру және құрғату жүйелерін, су қоймаларын, бөгеттерді, каналдарды және басқа да гидротехникалық құрылысжайларды;** **5) өздерін су реттегіш құрылғылармен, өлшеу аспаптарымен жабдықтамай, жерасты көздерінен су алу құрылысжайларын;** **6) санитариялық қорғау аймақтарын және су объектілері мен жобалау құжаттамасында көзделген гидротехникалық құрылысжайлардың жай-күйінің көрсеткіштерін байқау пункттерін орнатпай, су жинау және өзге де гидротехникалық құрылысжайларды;** **7) өздерін судың ластануын болғызбауға арналған құралдармен жабдықтамай және тасымалдау кезінде авариялардың салдарын жою жоспарларын бекітпей, мұнай, химиялық және басқа да су объектілерінің жай-күйіне теріс әсер ететін заттарды тасымалдау мен сақтауға арналған құрылысжайлар мен құрылғыларды;** **8) сарқынды сулардың сапалық жай-күйінің көрсеткіштерін байқау пункттерін құрмай, сарқынды сулармен суару объектілерін;** **9) бүлінген жерлерді рекультивациялау жөніндегі жұмыстарды аяқтамай, су шаруашылығы объектілерін және гидротехникалық құрылысжайларды, ал су қоймаларын олардың табанын су басуға дайындау жөніндегі іс-шараларды жүзеге асырмай пайдалануға беру, –»;** екінші абзацтағы **«жиырма», «қырық», «жетпіс»** және **«бір жүз қырық»** деген сөздер тиісінше **«бір жүз қырық», «екі жүз сексен», «төрт жүз** **тоқсан»** және **«тоғыз жүз сексен»** деген сөздермен ауыстырылсын; | ҚР Су кодексінің 81-бабына сәйкестендіру.Су қорын пайдалану және қорғау саласындағы заңнаманың бұзылуы үшін жауапкершілікті күшейту |
|  | 358-баптың екінші бөлігі | 358-бап. Су ресурстарын қорғау қағидаларын бұзу«2. Суды ластанудан, қоқыстанудан және сарқылудан қорғауды, сондай-ақ су режимiнің жай-күйiн жақсартуды қамтамасыз ететiн **гидротехникалық, технологиялық, орман-мелиорациялық, санитариялық және басқа да iс-шараларды жүргiзбеу –** жеке тұлғаларға – **жиырма,** лауазымды адамдарға, шағын кәсіпкерлік субъектілеріне немесе коммерциялық емес ұйымдарға **– отыз төрт,** орта кәсiпкерлiк субъектiлерiне – **бір жүз,** iрi кәсiпкерлiк субъектiлерiне **бір жүз қырық** айлық есептік көрсеткіш мөлшерiнде айыппұл салуға әкеп соғады.» | 4) 358-бапта:екінші бөлігінде:бірінші абзац мынадай редакцияда жазылсын:«2. Суды ластанудан, қоқыстанудан және сарқылудан қорғауды, сондай-ақ су режимiнің жай-күйiн жақсартуды қамтамасыз ететiн **Қазақстан Республикасының су заңнамасында айқындалған iс-шараларды жүргiзбеу, жерүсті су объектілерін санациялауды жүргізбеу, сондай-ақ суды алу және ысырап ету көлемін қысқарту, айналымды және (немесе) қайта сумен жабдықтауға кезең-кезеңімен (бес жылдан аспайтын) көшу, қолда бар ең үздік технологияларды ендіру жөніндегі іс-шаралар жоспарын орындамау, –»;**екінші абзацтағы **«жиырма», «қырық», «жетпіс»** және «**бір жүз қырық»** деген сөздер тиісінше **«бір жүз қырық», «екі жүз отыз сегіз», «жеті жүз»** және **«тоғыз жүз сексен»** деген сөздермен ауыстырылсын; | ҚР Су кодексінің 15-бабы мен 45-бабына сәйкестендіру. Су қорын пайдалану және қорғау саласындағы заңнаманың бұзылуы үшін жауапкершілікті күшейту  |
|  | 359-баптың тақырыбы | 359-бап. **Су шаруашылығы құрылыстарын, құрылғыларын** және сумен жабдықтаудың өртке қарсы жүйелерiн бүлдіру, оларды пайдалану қағидаларын бұзу | 5) 359-баптатақырыбы мынадай редакцияда жазылсын:«359-бап. **Су шаруашылығы және гидротехникалық құрылысжайларды, құрылғыларды** және сумен жабдықтаудың өртке қарсы жүйелерiн бүлдіру, оларды пайдалану қағидаларын бұзу, –»; | ҚР Су кодексінің ұғымдық аппаратына сәйкестендіру |
|  | 359-баптың бірінші бөлігі | 359-бап. Су шаруашылығы құрылыстарын, құрылғыларын және сумен жабдықтаудың өртке қарсы жүйелерiн бүлдіру, оларды пайдалану қағидаларын бұзу«1. **Су шаруашылығы құрылыстары мен құрылғыларын,** суды тұтыну мен ағызуды есепке алуға арналған өлшеу құралдарын, сондай-ақ сумен жабдықтаудың өртке қарсы жүйелерiн бүлдіру – жеке тұлғаларға – **он,** лауазымды адамдарға, шағын кәсіпкерлік субъектілеріне немесе коммерциялық емес ұйымдарға – **жиырма,** орта кәсiпкерлiк субъектiлерiне – **жиырма бес,** iрi кәсiпкерлiк субъектiлерiне **елу айлық** есептік көрсеткіш мөлшерiнде айыппұл салуға әкеп соғады.» | 5) 359-бапта:бірінші бөлігінде:бірінші абзац мынадай редакцияда жазылсын:**«1. Су шаруашылығы және гидротехникалық құрылысжайлар мен құрылғыларды,** суды тұтыну мен ағызуды есепке алуға арналған өлшеу құралдарын, **бақылайтын есепке алу аспаптарына салынған пломбаларды алып тастау,** сондай-ақ сумен жабдықтаудың өртке қарсы жүйелерiн бүлдіру, –»;екінші абзацта **«он», «жиырма», «жиырма бес»** және **«елу»** деген сөздер тиісінше **«бір жүз», «екі жүз», «екі жүз елу»** және **«бес жүз»** деген сөздермен ауыстырылсын; | ҚР Су кодексіне сәйкестендіру.Су қорын пайдалану және қорғау саласындағы заңнаманың бұзылуы үшін жауапкершілікті күшейту |
|  | 359-баптың екінші бөлігі | 359-бап. Су шаруашылығы құрылыстарын, құрылғыларын және сумен жабдықтаудың өртке қарсы жүйелерiн бүлдіру, оларды пайдалану қағидаларын бұзу«2. **Су шаруашылығы құрылыстары мен құрылғыларын** пайдалану қағидаларын бұзу – жеке тұлғаларға – **он,** лауазымды адамдарға, шағын кәсіпкерлік субъектілеріне немесе коммерциялық емес ұйымдарға – **жиырма,** орта кәсiпкерлiк субъектiлерiне – **жиырма** **бес,** iрi кәсiпкерлiк субъектiлерiне **елу** айлық есептік көрсеткіш мөлшерiнде айыппұл салуға әкеп соғады.» | 5) 359-бапта:екінші бөлігінде:бірінші абзац мынадай редакцияда жазылсын:**«2. Су шаруашылығы, гидротехникалық құрылысжайлар мен құрылғыларды** пайдалану қағидаларын бұзу, –»;екінші абзацтағы **«он», «жиырма», «жиырма бес»** және **«елу**» деген сөздер тиісінше «**бір жүз», «екі жүз», «екі жүз елу»** және **«бес жүз»** деген сөздермен ауыстырылсын; | ҚР Су кодексінің 46-бабына сәйкестендіру.Су қорын пайдалану және қорғау саласындағы заңнаманың бұзылуы үшін жауапкершілікті күшейту |
| 1.
 | Жаңа 359-1-бап | **359-1-бап. Жоқ.** | **6) мынадай мазмұндағы 359-1-баппен толықтырылсын:****«359-1-бап. Су шаруашылығы және гидротехникалық құрылысжайларды қауіпсіз пайдалануды қамтамасыз етуді бұзу** **1. Гидротехникалық құрылысжайлардың, оның ішінде инженерлік-техникалық қамтамасыз ету объектілерінің техникалық жай-күйіне тексеру жүргізбеу немесе тиісінше жүргізбеу, сондай-ақ оларды жүргізу мерзімдерін бұзу, –****жеке тұлғаларға – бір жүз елу, лауазымды адамдарға, шағын кәсіпкерлік субъектілеріне немесе коммерциялық емес ұйымдарға – үш жүз, орта кәсiпкерлiк субъектiлерiне бес жүз, iрi кәсiпкерлiк субъектiлерiне бір мың айлық есептік көрсеткіш мөлшерiнде айыппұл салуға әкеп соғады.****2. Табиғи және техногендік сипаттағы төтенше жағдайлар кезінде қауіптілігі жоғары гидротехникалық құрылысжайларға көп факторлы тексеру жүргізбеу немесе тиісінше жүргізбеу, сондай-ақ оларды жүргізу мерзімдерін бұзу, –****жеке тұлғаларға – бір жүз елу, лауазымды адамдарға, шағын кәсіпкерлік субъектілеріне немесе коммерциялық емес ұйымдарға – үш жүз, орта кәсiпкерлiк субъектiлерiне – бес жүз, iрi кәсiпкерлiк субъектiлерiне бір мың айлық есептік көрсеткіш мөлшерiнде айыппұл салуға алып келеді.****3. Бөгеттерді декларацияланатын бөгеттерге жатқызу өлшемшарттарына сәйкес келетін гидротехникалық құрылысжайларды гидротехникалық құрылысжайлардың қауіпсіздігі декларациясы болмай пайдалану, –** **жеке тұлғаларға – бір жүз елу, лауазымды адамдарға, шағын кәсіпкерлік субъектілеріне немесе коммерциялық емес ұйымдарға – бес жүз, орта кәсiпкерлiк субъектiлерiне – жеті жүз, iрi кәсiпкерлiк субъектiлерiне бір мың бес жүз айлық есептік көрсеткіш мөлшерiнде айыппұл салуға әкеп соғады.****4. Осы баптың бірінші, екінші және үшінші бөліктерінде көзделген, әкімшілік жаза қолданылғаннан кейін бір жыл ішінде қайталап жасалған әрекеттер, –** **жеке тұлғаларға – екі жүз, лауазымды адамдарға, шағын кәсіпкерлік субъектілеріне немесе коммерциялық емес ұйымдарға – бес жүз елу, орта кәсiпкерлiк субъектiлерiне – жеті жүз елу, iрi кәсiпкерлiк субъектiлерiне екі мың айлық есептік көрсеткіш мөлшерiнде айыппұл салуға әкеп соғады.»;** | ҚР Су кодексінің 65-бабына сәйкестендіру.Су қорын пайдалану және қорғау саласындағы заңнаманың бұзылуы үшін жауапкершілікті күшейту |
|  | 360-баптың тақырыбы | **360-бап. Су қорғау аймақтарында және су объектілері белдеулерінде заңсыз құрылыс салу, сондай-ақ өзеннің табиғи арнасын заңсыз өзгерту** | 7) 360-бапта:тақырыбы мынадай редакцияда жазылсын:**«360-бап. Су объектілерінде, су қорғау аймақтары мен белдеулерінде заңсыз шаруашылық қызметін жүзеге асыру»;** | ҚР Су кодексінің ұғымдық аппаратына сәйкестендіру |
|  | 360-баптың бірінші бөлігі | 360-бап. Су қорғау аймақтарында және су объектілері белдеулерінде заңсыз құрылыс салу, сондай-ақ өзеннің табиғи арнасын заңсыз өзгерту**«1. Ғимараттарды, құрылыстарды және басқа да объектiлердi су қорғау аймақтарында және белдеулерінде заңсыз салу, сондай-ақ өзеннің табиғи арнасын заңсыз өзгерту –** заңсыз тұрғызылып жатқан немесе тұрғызылған құрылысты мәжбүрлеп бұза отырып, жеке тұлғаларға – **жиырма,** лауазымды адамдарға, шағын кәсiпкерлiк субъектiлерiне немесе коммерциялық емес ұйымдарға – **қырық бес,** орта кәсiпкерлiк субъектiлерiне – **жетпіс,** iрi кәсiпкерлiк субъектiлерiне **екі жүз елу** айлық есептiк көрсеткiш мөлшерiнде айыппұл салуға әкеп соғады.» | 7) 360-бапта:бірінші бөлігінде:бірінші абзац мынадай редакцияда жазылсын:**«1. Су объектілерінде, су қорғау аймақтары мен белдеулерінде ғимараттарды, құрылысжайларды, түптік сужібергішсіз су өткізбейтін тұйық бөгеттерді және тасқын суларды өткізуге арналған су ағызу құрылысжайларын заңсыз салу, су объектісінің шекараларын заңсыз өзгерту, –»;**екінші абзацтағы **«жиырма», «қырық бес», «жетпіс»** және **«екі жүз елу»** деген сөздер тиісінше «**бір жүз жиырма», «екі жүз жетпіс», «төрт жүз** **жиырма»** және **«бір мың бес жүз»** деген сөздермен ауыстырылсын; | ҚР Су кодексіне сәйкестендіру.Су қорын пайдалану және қорғау саласындағы заңнаманың бұзылуы үшін жауапкершілікті күшейту  |
|  | 360-баптың жаңа үшінші бөлігі | 360-бап. Су қорғау аймақтарында және су объектілері белдеулерінде заңсыз құрылыс салу, сондай-ақ өзеннің табиғи арнасын заңсыз өзгерту**3. Жоқ** |  7) 360-бапта: мынадай мазмұндағы үшінші бөлікпен толықтырылсын: **«3. Су объектілерінде, су қорғау аймақтары мен белдеулерінде құрылыс қызметіне, орман өсіруге, жер қойнауын пайдалану жөніндегі операцияларға, ұңғымаларды бұрғылауға, санациялауға, балық шаруашылығы мелиорациясына, ауыл шаруашылығы және өзге де жұмыстарға байланысты жұмыстарды жүргізуге арналған құжаттардың жобаларын келісу шарттарын бұзу, –** **жеке тұлғаларға – бір жүз елу, лауазымды адамдарға, шағын кәсіпкерлік субъектілеріне немесе коммерциялық емес ұйымдарға – үш жүз, орта кәсiпкерлiк субъектiлерiне – бес жүз, iрi кәсiпкерлiк субъектiлерiне бір мың айлық есептік көрсеткіш мөлшерiнде айыппұл салуға алып келеді.»;** | ҚР Су кодексіне сәйкестендіру.Су қорын пайдалану және қорғау саласындағы заңнаманың бұзылуы үшін жауапкершілікті күшейту |
|  | 361-баптың тақырыбы | 361-бап. **Судың** бастапқы есебiн жүргiзу және оларды пайдалану қағидаларын бұзу | 8) 361-бапта:тақырыбы мынадай редакцияда жазылсын:«361-бап. **Су ресурстарының** бастапқы есебiн жүргiзу және оларды пайдалану қағидаларын бұзу». | ҚР Су кодексінің ұғымдық аппаратына сәйкестендіру |
|  | 361-баптың екінші абзацы | 361-бап. Судың бастапқы есебiн жүргiзу және оларды пайдалану қағидаларын бұзу«**Судың** бастапқы есебiн жүргiзу және оларды пайдалану қағидаларын бұзу – жеке тұлғаларға – **он,** лауазымды адамдарға, шағын кәсiпкерлiк субъектiлерiне немесе коммерциялық емес ұйымдарға – **жиырма,** орта кәсiпкерлiк субъектiлерiне – **отыз** **бес,** iрi кәсiпкерлiк субъектiлерiне **жетпіс** айлық есептiк көрсеткiш мөлшерiнде айыппұл салуға әкеп соғады.» | 8) 361-бапта:бірінші абзацындағы **«судың»** деген сөзді **«су ресурстарының»** деген сөздермен ауыстырылсын;екінші абзацтағы **«он», «жиырма», «отыз бес»** және **«жетпіс»** деген сөздер тиісінше **«бір жүз», «екі жүз», «үш жүз»** және **«жеті жүз»** деген сөздермен ауыстырылсын; | Су қорын пайдалану және қорғау саласындағы заңнаманың бұзылуы үшін жауапкершілікті күшейту |
|  | 363-баптың екінші абзацы | 363-бап. Су ресурстарын реттеуге кедергi келтіру«Су ресурстарын кешендi пайдалану, экология және су бөлу мүдделерi үшін оларды реттеуге кедергi келтіру – жеке тұлғаларға – **он,** лауазымды адамдарға **жиырма** айлық есептiк көрсеткiш мөлшерiнде айыппұл салуға әкеп соғады.» | 9) 363-баптың екінші абзацындағы **«он»** және **«жиырма»** деген сөздер тиісінше **«бір жүз»** және **«екі жүз»** деген сөздермен ауыстырылсын; | Су қорын пайдалану және қорғау саласындағы заңнаманың бұзылуы үшін жауапкершілікті күшейту |
|  | 365-баптың бірінші бөлігінің екінші абзацы |  365-бап. Белгіленген су сервитуттарын бұзу «1. Белгіленген су сервитуттарын бұзу - **жеке және заңды тұлғаларға ескерту жасауға әкеп соғады.»** | 10) 365-бапта:бірінші бөлікте екінші абзацы мынадай редакцияда жазылсын:**«жеке тұлғаларға – елу, лауазымды адамдарға, шағын кәсiпкерлiк субъектiлерiне немесе коммерциялық емес ұйымдарға – бір жүз, орта кәсiпкерлiк субъектiлерiне – бір жүз елу, iрi кәсiпкерлiк субъектiлерiне екі жүз айлық есептiк көрсеткiш мөлшерiнде айыппұл салуға алып келеді. «;** | Су қорын пайдалану және қорғау саласындағы заңнаманың бұзылуы үшін жауапкершілікті күшейту |
|  | 365-баптың екінші бөлігінің екінші абзацы |  365-бап. Белгіленген су сервитуттарын бұзу«2. Осы баптың бірінші бөлігінде көзделген, әкімшілік жаза қолданылғаннан кейін бір жыл ішінде қайталап жасалған әрекеттер – жеке тұлғаларға – **екі,** шағын кәсiпкерлiк субъектiлерiне немесе коммерциялық емес ұйымдарға – **жеті,** орта кәсiпкерлiк субъектiлерiне – **он жеті**, iрi кәсiпкерлiк субъектiлерiне **қырық екі** айлық есептiк көрсеткiш мөлшерiнде айыппұл салуға әкеп соғады.» | 10) 365-бапта:екінші бөлігінің екінші абзацын мынадай редакцияда жазылсын:**«жеке тұлғаларға – бір жүз, лауазымды адамдарға, шағын кәсiпкерлiк субъектiлерiне немесе коммерциялық емес ұйымдарға – екі жүз, орта кәсiпкерлiк субъектiлерiне – үш жүз, iрi кәсiпкерлiк субъектiлерiне төрт жүз айлық есептiк көрсеткiш мөлшерiнде айыппұл салуға әкеп соғады.».** | Су қорын пайдалану және қорғау саласындағы заңнаманың бұзылуы үшін жауапкершілікті күшейту |
|  | 708-баптың бірінші бөлігі | 708-бап. Су қорын пайдалану және қорғау саласындағы уәкiлеттi органдар«1. Су қорын пайдалану және қорғау саласындағы уәкiлеттi органдар осы Кодекстiң 138 (екінші бөлігінде), 141, **299 (бірінші (өнеркәсіптік қауіпсіздікті қоспағанда), үшінші және төртінші бөліктерінде),** 358, **359,** **360 (екінші бөлігінде),** 361, 362, 363, 365-баптарында көзделген әкiмшiлiк құқық бұзушылық туралы iстердi қарайды.» | 11) 708-бапта:бірінші бөлікте: «**299 (бірінші (өнеркәсіптік қауіпсіздікті қоспағанда), үшінші және төртінші бөліктерінде),»** деген сөздер **«299 (бірінші (өнеркәсіптік қауіпсіздікті қоспағанда) бөлігінде,»** деген сөздермен ауыстырылсын; **«359,»** деген цифрлардан кейін «359-1,» деген цифрлармен толықтырылсын;**«360 (екінші бөлігінде)»** деген сөздер **«360 (екінші және үшінші бөліктерінде)»** деген сөздермен ауыстырылсын;;  | Су қорын пайдалану және қорғау саласындағы уәкiлеттi органның құзыретінен 299 үшінші және төртінші бөліктері алынып, 359-1 жаңа бабы және 360-баптың жаңа үшінші бөлігі қосылды. |
|  | 708-баптың екінші бөлігінің 1) тармақшасы | 708-бап. Су қорын пайдалану және қорғау саласындағы уәкiлеттi органдар«2. Әкiмшiлiк құқық бұзушылық туралы iстердi қарауға және әкiмшiлiк жазалар қолдануға:«1) суды пайдалануды реттеу мен қорғау жөнiндегi бас мемлекеттiк инспектор мен оның орынбасарлары, суды пайдалануды реттеу мен қорғау жөнiндегi бас мемлекеттiк бассейндік (аумақтық) инспекторлар мен олардың орынбасарлары – жеке тұлғаларға – айлық есептiк көрсеткiштiң **отыз беске** дейiнгi, лауазымды адамдарға, шағын немесе орта кәсiпкерлiк субъектiлерiне немесе коммерциялық емес ұйымдарға – **жетпiс беске** дейiнгi, iрi кәсiпкерлiк субъектiлерiне **төрт жүзге** дейiнгi мөлшерiнде айыппұл салуға;» |  11) 708-бапта:екінші бөлікте: 1) тармақшадағы **«отыз бес», «жетпіс бес»** және **«төрт жүз»** деген сөздер тиісінше **«екі жүз», «жеті жүз елу»** және **«екі мың»** деген сөздермен ауыстырылсын; | Су қорын пайдалану және қорғау саласындағы заңнаманың бұзылуы үшін жауапкершілік үшін айыппұлдың өсуіне байланысты суды пайдалануды реттеу мен қорғау жөнiндегi бас мемлекеттiк инспектор мен оның орынбасарлары, суды пайдалануды реттеу мен қорғау жөнiндегi бас мемлекеттiк бассейндік (аумақтық) инспекторлар мен олардың орынбасарлары салуы мүмкін әкімшілік айыппұлдардың шекті мөлшерлерін ұлғайту |
|  | 708-баптың екінші бөлігінің 2) тармақшасы | 708-бап. Су қорын пайдалану және қорғау саласындағы уәкiлеттi органдар«2. Әкiмшiлiк құқық бұзушылық туралы iстердi қарауға және әкiмшiлiк жазалар қолдануға:...2) суды пайдалануды реттеу мен қорғау жөнiндегi аға мемлекеттiк инспекторлар – жеке тұлғаларға айлық есептiк көрсеткiштiң **отызға** дейiнгi, лауазымды адамдарға, шағын немесе орта кәсiпкерлiк субъектiлерiне немесе коммерциялық емес ұйымдарға – **алпыс беске** дейiнгi, iрi кәсiпкерлiк субъектiлерiне **екi жүз** жетпiске дейiнгi мөлшерiнде айыппұл салуға;» | 11) 708-бапта:екінші бөлікте:2) тармақшадағы **«отыз», «алпыс бес»** және **«екі жүз жетпіс»** деген сөздер тиісінше **«бір жүз жетпіс», «жеті жүз»** және **«бір мың сегіз жүз»** деген сөздермен ауыстырылсын; | Су қорын пайдалану және қорғау саласындағы заңнаманың бұзылуы үшін жауапкершілік үшін айыппұлдың өсуіне байланысты суды пайдалануды реттеу мен қорғау жөнiндегi аға мемлекеттiк инспекторлар салуы мүмкін әкімшілік айыппұлдардың шекті мөлшерлерін ұлғайту |
|  | 708-баптың екінші бөлігінің 3) тармақшасы | 708-бап. Су қорын пайдалану және қорғау саласындағы уәкiлеттi органдар«2. Әкiмшiлiк құқық бұзушылық туралы iстердi қарауға және әкiмшiлiк жазалар қолдануға:...3) суды пайдалануды реттеу мен қорғау жөнiндегi мемлекеттiк инспекторлар – жеке тұлғаларға айлық есептiк көрсеткiштiң **жиырма беске** дейiнгi, лауазымды адамдарға, шағын немесе орта кәсiпкерлiк субъектiлерiне немесе коммерциялық емес ұйымдарға – **алпысқа** дейiнгi, iрi кәсiпкерлiк субъектiлерiне **екi жүз алпысқа** дейiнгi мөлшерiнде айыппұл салуға құқылы.» | 11) 708-бапта:екінші бөлікте:3) тармақшадағы **«жиырма бес», «алпыс»** және **«екі жүз алпыс»** деген сөздер тиісінше **«бір жүз елу», «алты жүз»** және **«бір мың бес жүз»** деген сөздермен ауыстырылсын; | Су қорын пайдалану және қорғау саласындағы заңнаманың бұзылуы үшін жауапкершілік үшін айыппұлдың өсуіне байланысты суды пайдалануды реттеу мен қорғау жөнiндегi мемлекеттiк инспекторлар салуы мүмкін әкімшілік айыппұлдардың шекті мөлшерлерін ұлғайту |

**Қазақстан Республикасы Парламенті**

**Мәжілісінің депутаттары**

**С.Р. Егізбаев**

**П.О. Казанцев**

**Е.Н. Мәмбетов**

**Ж.М. Дайрабаев**

**Н.К. Әшімбетов**

**Д.А. Қасқарауов**

**А.А. Қожаназаров**

**И.Е. Сұңқар**

**М.З. Ескендіров**

**А.Қ. Қалыков**